אם יש תואר אחד שדנמרק מחזיקה בו, ללא כל ספק זאת - אליפות באפייה.
מי לא מכיר את ה"דיינישים" או את עוגיות החמאה בטעם ווניל שהולכות כל כך טוב עם הקפה? וזהו רק קצה המזלג. אין ספק, בתחום המאפים, עוגות ולחמים, הדנים הם אלופים.
גם אתם יכולים להתפנק על דברי המאפה הכל כך מיוחדים (ולא תאמינו אבל... גם כל כך קלים להכנה), ועל הלחמים המיוחדים והטעימים שלומדים אצלי להכין.
שמי רינה שביט - ילידת דנמרק ואני מזמינה אתכם לשני קורסים לאפייה מושקעים ומיוחדים או למבחר סדנאות אפייה מרתקות.
דנמרק. ממלכה קטנה (בגודל של ישראל פחות או יותר), נוגעת בגרמניה נושקת לשבדיה. שם נולדתי. מהיום שאני זוכרת את עצמי כילדה קטנה בוחנת כל תנועת לישה של אמא שלי, מתענגת על הניחוח שממלא את המטבח ברגע שדלת התנור נפתחת. חלפו שנים, עליתי לארץ ויחד איתי כישורי האפייה הדניים.
בהמשך הלכתי ללמוד קונדיטוריה בבית ספר בישולים שבתל אביב ולאחר מכן השתלמתי בסדנאות אומן בארץ ובחו"ל ע"י שפים ידועים המומחים בתחום אפיית לחמים. השתלמתי אצל ראלף נייבורג מהולנד, קלאוס מאייר מדנמרק ואנומראל עוגן מישראל ונחשפתי לידע וטכניקות אפייה שלא כתובים בשום ספר אפייה.
וגם לי יש את הממלכה הקטנה והמשגעת שלי בה אני אופה כל הזמן ויוצרת לחמים מטריפים וטעימים.
את העסק שלי פתחתי בשנת אלפיים ומזה 10 שנים אני ממתמקדת בהעברת סדנאות אפייה וקורסים לאפייה למתחילים חסרי ניסיון באפייה וגם לבעלי ניסיון הרוצים לשדרג את הידע שלהם. בסדנאות ובקורסים שלי השתתפו מעל 3,000 תלמידים ותלמידות שממשיכים לאפות בביתם בכיף גדול. חלקם גם שולחים לי תמונות מהמאפים שאפו וזה בשבילי כיף גדול לראות את ההתקדמות שלהם.
אני אעזור לכם להפוך את הפחד מהשמרים להנאה. הכל עניין של ידע (דנמרק... זוכרים?). אני אראה לכם עד כמה זה פשוט לאפות, ואיזה תוצאות מדהימות מתקבלות. כל אחד לפי האהבות שלו.
תקבלו גם מתכונים מודפסים, המון טיפים ותצאו הביתה עם כל המאפים שהכנתם בסדנה או בקורס. והכי חשוב, מחכה לכם חוויה מקסימה וידע רב שלא תמצאו בשום ספר אפייה.
ידע שתוכלו בעזרתו להתמודד עם כל מתכון של אפיית לחמים שתמצאו באינטרנט, ואפילו תדעו להמציא מתכונים משלכם!
אשמח מאוד לראות אותך בקורס או בסדנת אפיית לחמים שלי.